ИЗРАДА И ПРЕЗЕНТОВАЊЕ ПРЕДИСПИТНИХ ЗАДАТАКА ТОКОМ СЕМЕСТРА

***Инклузивно образовање – теорија и пракса***

***Смер: Учитељ - мастер***

Предиспитни задаци нису обавезни за студенте, већ представљају могућност да студенти *током трајања наставе* у семестру остваре већи број поена. Потребно је да студент најави *најмање пет дана раније* да жели да презентује задатак који је изабрао. Студент може урадити један или оба задатка.

* **Из угла родитеља: Када сам био/ла највише уважена у школи свог детета? (до 9 поена)**

Питати три или више родитеља. Дословно забележити одговоре.

Забележити: 1) ко су били испитаници без откривања њиховог идентитета 2) какву децу имају: ког узраста, да ли су са тешкоћама, без тешкоћа, одлични ученици и сл.; 3) друге податке које студент сматра важним.

Анализирати одговоре, извући закључке, повезати са литературом (одговарајућим делом Хрестоматије). Припремити презентацију или други вид рада путем кога ће остали студенти бити упознати са резултатима, анализом и закључцима.

* **Могућности у раду са учеником са потребом за додатном подршком (до 9 поена)**

*Литература за израду задатка:* Хрестоматија: шира литература за израду плана активности и друга одговарајућа литература/материјали. Уколико студент жели да се бави радом са даровитим ученицима потребно је да се јави наставнику за литературу (*Образовање ученика изузетних способности: Научне основе и смернице за школску праксу,* стр. 13-14, 24-26, 33-45, 48-49, 82-86, 121-123, две прилагођене стране).

Студент би требало да изложи (а) сажет опис развојне сметње/даровитости са карактеристичним понашањима ученика, а потом (б) методе и мере за интервенцију/рад са учеником.

Кључно је да студент критички анализира литературу/друге одабране материјале: препозна на чему је фокус у одабраном садржају, увиди каква слика о ученику се ствара на основу датог садржаја, да ли се нешто у опису функционисања ученика и препорукама за рад са учеником занемарује.

Студент припрема презентацију или други вид рада путем кога би остале студенте упознао са одабраном темом.